
Яр Чаллы,  2023 г.
Максат: балаларның табигатьнең язгы күренешләре турында белемнәрен камилләштерү.
Белем бирү бурычлары: балаларның яз көне  була торган үзгәрешлэр турында белемнәрен киңәйтү.
Үстерү бурычлары: балаларда бердәмлек, коллектив эчендә уңай эмоциональ кәеф; балаларның сүзлек запасын (гөрләвекләр, тамчылар, сандугач, карлыгач, сыерчык, кара карга); балаларның сәламәтлегенә сакчыл караш,  үз фикереңне әйтергә, яшьтәшләреңне тыңларга һәм сөйләшүне дәвам итүне үстерү. 
Тәрбияви бурычлар: тере табигатькә мәхәббәт тәрбияләү. 
Төп белем бирү өлкәсе: сөйләм үсеше.

Интеграль белем бирү өлкәләре: сөйләм үсеше, танып белү үсеше,  социаль -комуникатив үсеш, физик үсеш.
Көтелгән нәтиҗә: балаларның язгы үзгәрешләре турындагы белемнәре камилләште; тирә-юньне кузаллаулары  киңәйде  һәм нәтиҗәләр ясый белүләре үсте; сүзлек запасы баеды.
Актив сүзлек: яз, кош, кояш, тамчы.

Пассив сүзлек: гөрләвек, кошлар исемнәре (карлыгач, сыерчык, сандугач, кара карга).
Методик ысуллар:  сораулар, әдәби сүз, мактау, искә төшерү, ныгыту, рәсемнәр карау,  аудиоязма тыңлау, хәрәкәтле уен.
Алдан башкарылган эш: табигатьтәге үзгәрешләрне,  кошлар артыннан күзәтү, яз турында иллюстрацияләр карау,  яз турында шигырь, җыр, табышмаклар ятлау.
Демонстрацион материал: күчмә кошлар, язгы үзгәрешләр белән иллюстрацияләр, пазлы (күчмә кошлар рәсемнәре), кошларның җырлау тавышлары, гөрләвек тавышы белән аудиоязмалар, сикергеч.
  

Эшчәнлек барышы:

1. Тәрбияче: – Исәнмесез, балалар. 
Хәерле көн!

Хәерле көн сиңа,

Хәерле көн миңа,

Хәерле көн безгә,

Хәерле көн сезгә,

Хәерле көн барыбызга!

 

2. Шигырь уку  (Бала укый) Б.Рәхмәт ”Яз килә”

Яз килә!Яз килә!

Сыерчык, карга килә.

Гөрләшеп, сайрашып,

Җырчы кошлар килә.

 

3. Тәрбияче: Балалар, нәрсә турында шигырь?

Балаларның җаваплары:…

Тәрбияче: –Яз көнне үзгәрешләр  күп була. Хәзер безгә Самир белән Марьям яз көне була торган үзгәрешләр турында табышмаклар укып китә.
Үзе туңа, өйгә керми

Үзе елыйда, елый. (тамчы)

Тәрбияче: Балалар яз көне тамчылар нишли? 

Балаларның җаваплары: Яз көне тамчылар тама.

Ул булса, көн була

Ул булмаса, төн була. (кояш)

Тәрбияче: Балалар яз көне кояш ничек җылыта? 

Балаларның җаваплары: Яз көне кояш ныграк җылыта башлый.

Нәтиҗә:  Дөрес балалар. Димәк яз көне тамчылар тама, кояш ныграк җылыта башлый.  Балалар, Альмир безгә сөйләгән шигырдә нәрсә турында сөйләнгән иде? 
Балаларның җаваплары: ...
Тәрбияче: Сез нинди күчмә кошларны беләсез?
Балаларның җаваплары: Сандугач (соловей), карлыгачлар (ласточка), сыерчыклар (скворец), кара карга (грач) һ.б.

Рэсемнэр карау , кош тавышларын тыңлау.

 

4. Игътибарлылык уены “Кошлар кайтты”.

(Тәрбияче шигырьне укый, балалар күчмә кошларның исемнәрен ишеткәч, кул чабалар.)

Мондый кошлар кайттылар:

Сыерчыклар, чыпчыклар,

Песнэклэр, карлыгачлар, 
Кызыл тушлэр, сандугачлар.

Барыгыз да булганнар,

Барыгыз да уңганнар.

 

5. Тәрбияче: – Балалар, әйдәгез әле кошларны җыеп карыйк. 
Булдырдыгыз, балалар. Балалар, ә кошлар нәрсә эшли беләләр? 
Балаларның җаваплары: Очалар. 
Тәрбияче: Дөрес, балалар, әйдәгез, без дә кошлар кебек очып уйныйк. 

“Очты-очты”уены уйнала. (Самолетлар, урындыклар, кошлар, вертолетлар, алмалар, машиналар).
Нәтиҗә: Безгә яз көне җылы яктан кошлар кайталар. Исемнәрен бергә кабатлап алыйк балалар. Кошларның исемнәрен истә калдырыр өчен  бармакларга массаж ясап алыйк.
Каргалар (бармакларга массаж ясау):

– Лар-лар, лар-лар, килде безгә каргалар,
– Лар-лар, лар-лар, килде безгә карлыгчалар,
– Лар-лар, лар-лар, килде безгә сандугачлар,
– Лар-лар, лар-лар, килде безгә сыерчыклар.

 6. Тәрбияче: – Булдырдыгыз, балалар! Яз сезгә тагын бер үзгәреш  алып килгән.  (гөрләвек рәсеме һәм тавышы). Бергәләп кабатлыйк. (Гөрләвек). (кул чабып кабатлап алабыз. Гармун сузган сыман кабатлап алабыз.)
Балалар, безнең дә бүлмәдә “гөрләвек “бар икән. (Сикергеч куеп “гөрләвек”ясала)

 

 Әйдәгез бу “гөрләвек” аша сикереп чыгабыз, яхшылап сикерегез, аякларыгыз юешлэнмэсен. Булдырдыгыз, беркемнең дә аягы юншлэнмэдеме. Аяклар юеш булса, нәрсә була? (Авырыйбыз) (Балаларны активлаштыру).

Әйе, ә авырмас өчен без массаж ясыйбыз.

Тамагыбыз авыртмасын, яхшылап сыпырыйк (5 тапкыр муеннарны сыпыралар)

Төчкермәскә, йөткермәскә борыннарны уабыз (5 тапкыр).

Маңгайны да, колакдалрны да онытмыйк(5-әр тапкыр ышкыйлар).

Без чирдән курыкмыйбыз, рәхәтләнеп уйныйбыз.

Булдырдыгыз, балалар.
Нәтиҗә: яз көне гөрләвекләр ага башлый.
7. Шөгыльгә нәтиҗә: Тәрбияче: – Димэк, балалар, яз узе белән нинди узгэрешлэр  алып килэ безгэ? (Кошлар кайталар, тамчылар тама,  кояш җылыта, гөрләвекләр ага). (Балаларны активлаштыру.) Дөрес балалар. Сезгә бугенге бәйрәм ошадымы? (Балаларның җаваплары). Эйдәгез әле яхшы кәяфебезне тагын да күтәреп алыйк әле. (Җыр башкарыла.)  Минем сезгә бүләкләрем бар.(бүләкләр тарату).

